# Euroopan unionin C 123A/2006

| | ISSN 1725-261X |
| --- | --- |
| Euroopan unionin
  virallinen lehti | C 123A |
| | |
| Suomenkielinen laitos | Tiedonantoja ja ilmoituksia | 49. vuosikerta24. toukokuu 2006 |

ISSN 1725-261X

Euroopan unionin

virallinen lehti

C 123A

Suomenkielinen laitos

Tiedonantoja ja ilmoituksia

49. vuosikerta24. toukokuu 2006

---

| Ilmoitusnumero | Sisältö | Sivu |
| --- | --- | --- |
| | III   Tiedotteita |
| | Komissio |
| 2006/C 123A/1 | Kilpailun pääosasto, Bryssel — Ilmoitus avoinna olevasta varapääjohtajan (yrityskeskittymät) virasta (palkkaluokka AD 15) — COM/2006/10026 | 1 |

Ilmoitusnumero

Sisältö

Sivu

III   Tiedotteita

Komissio

2006/C 123A/1

Kilpailun pääosasto, Bryssel — Ilmoitus avoinna olevasta varapääjohtajan (yrityskeskittymät) virasta (palkkaluokka AD 15) — COM/2006/10026

1

| FI | |
| --- | --- |

FI

---

III Tiedotteita

Komissio

| 24.5.2006 | FI | Euroopan unionin virallinen lehti | CA 123/1 |
| --- | --- | --- | --- |

24.5.2006

FI

Euroopan unionin virallinen lehti

CA 123/1

---

KILPAILUN PÄÄOSASTO, BRYSSEL

Ilmoitus avoinna olevasta varapääjohtajan (yrityskeskittymät) virasta (palkkaluokka AD 15)

COM/2006/10026

(2006/C 123 A/01)

Keitä olemme: Kilpailun pääosaston tehtävänä on valvoa Euroopan yhteisöjen perussopimuksissa vahvistettujen kilpailusääntöjen täytäntöönpanoa. Tarkoituksenamme on estää kilpailun vääristyminen EU:n markkinoilla ja edistää näin kuluttajien hyvinvointia ja Euroopan talouden kilpailukykyä.

Kilpailun pääosastossa on viisi linjaa, jotka käsittelevät antitrusti‐ ja yrityskeskittymätapauksia eri toimialoilla. Kukin linja koostuu kolmesta tai neljästä hallintoyksiköstä, mutta yksittäisiä tapauksia käsitteleviin tutkintatiimeihin osallistuu henkilöstöä koko linjasta.

Mitä tarjoamme: Varapääjohtajan tehtävän, jossa erityisvastuualueena ovat yrityskeskittymät. Varapääjohtaja vastaa yrityskeskittymiä koskevan EU:n/komission politiikan kehittämisestä ja suunnittelusta.

Hakijoilta toivomme: valmiutta johtaa alati kehittyvää ja muuttuvaa politiikkaa; dynaamisen huippuammattilaisen otetta, hyvää arvostelukykyä ja vahvaa käsitteellistä ajattelua sekä valmiutta innovatiiviseen ja strategiseen ajatteluun yrityskeskittymiä koskevan politiikan kehittämisessä; vankkaa näyttöä toiminnasta johtajana ja viestijänä sekä kokemusta suurten tiimien vetämisestä ja mittavien rahoitusvarojen hallinnasta; kokemusta politiikan suunnittelusta ja sen toteutuksen johtamisesta, mieluiten korkeassa asemassa; erinomaisia viestintätaitoja, kykyä tehokkaaseen priorisointiin ja päätöksentekoon sekä vahvaa neuvottelutaitoa; syvällistä perehtyneisyyttä EU:n kilpailupolitiikkaan; hyviä valmiuksia tehokkaaseen ja dynaamiseen sisäiseen ja ulkoiseen koordinointiin ja johtamiseen; vankkaa englannin kielen taitoa (ranskan kielen taito katsotaan eduksi).

Hakijoilla on oltava: jonkin EU:n jäsenvaltion kansalaisuus; korkeakoulututkinto, joka oikeuttaa väitöskirjaan tähtääviin jatko-opintoihin; tutkinnon suorittamisen jälkeen vähintään 15 vuoden työkokemus edellä mainitulla pätevyystasolla, ja tästä vähintään viisi vuotta korkeissa johtotehtävissä; yhden EU:n virallisen kielen perusteellinen taito ja toisen virallisen kielen tyydyttävä taito.

Komissio valitsee ja nimittää varapääjohtajan omien valinta‐ ja työhönottomenettelyjensä mukaisesti. Palkkaus ja palvelussuhteen ehdot määräytyvät Euroopan yhteisöjen AD 15 -palkkaluokan virkamiehiin sovellettavien henkilöstösääntöjen mukaan. Komissio noudattaa tasa-arvopolitiikkaa. Toimenkuvauksen, valintaperusteet ja hakuohjeet voi ladata Internet-osoitteesta

http://europa.eu.int/comm/dgs/personnel_administration/working_senior_mgt_en.htm

Hakijaksi on rekisteröidyttävä viimeistään 22. kesäkuuta 2006. Rekisteröityminen Internetin kautta päättyy klo 12.00 Brysselin aikaa.

---